Rikunarita-ORG/Wikinium huggingface dataset:
# அலபாமா

|  |
| --- |
| **அலபாமா மாநிலம்** |
|

|  |  |
| --- | --- |
|  |  |
| அலபாமாவின் கொடி | அலபாமா மாநில சின்னம் |
| *புனைபெயர்(கள்): டிக்சியின் நெஞ்சு* |
| *குறிக்கோள்(கள்): Audemus jura nostra defendere (இலத்தீன்)* |
|  அலபாமா மாநிலம் நிறம் தீட்டப்பட்டுள்ளது |

 |
| **அதிகார மொழி(கள்)** | ஆங்கிலம் |
| **தலைநகரம்** | மான்ட்கமரி |
| **பெரிய நகரம்** | பர்மிங்காம் (229,424, est. 2006) |
| **பெரிய கூட்டு நகரம்** | பர்மிங்காம் மாநகரம் |
| **பரப்பளவு** |  30வது |
|  - மொத்தம் | 52,419 சதுர மைல் (135,765 கிமீ²) |
|  - அகலம் | 190 மைல் (306 கிமீ) |
|  - நீளம் | 330 மைல் (531 கிமீ) |
|  - % நீர் | 3.20 |
|  - அகலாங்கு | 30° 11′ வ - 35° வ |
|  - நெட்டாங்கு | 84° 53′ மே - 88° 28′ மே |
| **மக்கள் தொகை** | 23வது |
|  - மொத்தம் (2000) | 4,447,100 |
|  - மக்களடர்த்தி | 84.83/சதுர மைல்  33.84/கிமீ² (26வது) |
| **உயரம்** |   |
|  - உயர்ந்த புள்ளி | சியாஹா மலை 2,407 அடி  (734 மீ) |
|  - சராசரி உயரம் | 499 அடி  (152 மீ) |
|  - தாழ்ந்த புள்ளி | மெக்சிகோவின் வளைகுடா 0 அடி  (0 மீ) |
| **ஒன்றியத்தில் இணைவு** | டிசம்பர் 14, 1819 (22வது) |
| **ஆளுனர்** | ராபர்ட் ஆர். ரைலி (R) |
| **செனட்டர்கள்**  | ரிச்சர்ட் ஷெல்பி (R) ஜெஃப் செஷன்ஸ் (R) |
| **நேரவலயம்** | நடு: ஒஅநே-6/DST-5 |
| **சுருக்கங்கள்** | AL US-AL |
| **இணையத்தளம்** | www.alabama.gov |

**அலபாமா** ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் தென் பகுதியில் அமைந்துள்ளது. இதன் தலைநகரம் மொன்ற்கொமேரி. ஐக்கிய அமெரிக்காவில் 22 ஆவது மாநிலமாக 1819 இல் இணைந்தது, humid subtropical காலநிலை உடையது.

## மேலும் பார்க்க

* அலபாமா ஆறு

## மேற்கோள்கள்

## வெளியிணைப்புகள்

* அலபாமா மாநில அரசு இணையத்தளம்
# யெஸ்ப்பூ

| யெஸ்ப்பூ நகரம் |
| --- |
|  |
| நாடு | பின்லாந்து |
| மாநிலம் | தெற்கு பின்லாந்து |
| மக்கள்தொகை  (2006) |
|  • மொத்தம் | 2,34,466 |

சின்னம்
**யெஸ்ப்பூ** அல்லது **எஸ்ப்பூ** (*Espoo*), பின்லாந்தின் தெற்குக் கடற்கரை நகராகும். பின்லாந்தின் இரண்டாவது பெரிய நகரமும் இதுவே. இது ஹெல்சின்கி பெருநகரின் ஒரு பகுதி ஆகும். யெஸ்ப்பூவின் மொத்தப் பரப்பளவு 528 கி.மீ.² ஆகும், இதில் 312 கி.மீ.² நிலப்பரப்பாகும். தற்போதய மக்கட்தொகை சுமார் 234,466 (31 அக்டோபர் 2006 இன் படி), இது பின்லாந்தில் ஹெல்சின்கியை அடுத்து அதிக மக்கட்தொகை உள்ள நகராகும். நெஸ்டி ஆயில் நிறுவனத்தின் தலைமையகம் இங்குள்ளது.

இங்கு வாழும் மக்கள் பின்லாந்தின் இரு ஆட்சிமொழிகளைப் பேசுகின்றனர். பெரும்பான்மையினர் பின்னிய மொழியைத் தாய்மொழியாகவும், சிறுபான்மையினர் சுவீடிய மொழியைத் தாய்மொழியாகவும் பேசுகின்றனர். கால்பந்தாட்டம் முக்கிய விளையாட்டாகும். தேசியப் பூங்கா ஒன்றும் இங்கு அமைந்துள்ளது.

## நிறுவனங்கள்

*
*
*
*
*
*

## வெளி இணைப்புகள்

* City of Espoo – (பின்னிய மொழியில்)
* City of Espoo (Esbo) – (சுவீடிய ,மொழியில்)
* யெஸ்ப்பூ இணையதளம் பரணிடப்பட்டது 2006-04-20 at the வந்தவழி இயந்திரம்
* யெஸ்ப்பூ நகர் பயண இணையதளம்
# புதுப் பண்பாட்டு இயக்கம்

**புதுப் பண்பாட்டு இயக்கம்** (New Culture Movement) (சீனம்: 新文化运动; பின்யின்: Xīn Wénhuà Yùndòng) என்பது 1910 நடுவில், 1920 களில் சீனாவில் உருப்பெற்ற ஒரு இலக்கிய இயக்கம் ஆகும். சீனாவின் மரபு சார், கன்பூசியப் பண்பாட்டீன் மீது வெறுப்படைந்து, அப்போது தோற்றுவிக்கப்பட்ட சீனக் குடியரசு மீதும் வெறுப்படைந்து இந்த இயம் தோன்றியது. இவர்கள் ஒரு புதுச் சீனப் பண்பாட்டை, உலக மற்றும் மேற்குலக அடிப்படைகளுக்கு அமைய, குறிப்பாக மக்களாட்சி, அறிவியல் போன்றவற்றுக்கு முக்கியத்துவம் கொடுத்து இந்த இலக்கிய இயக்கம் முன்னெடுக்கப்பட்டது. இதில் Chen Duxiu, Cai Yuanpei, Li Dazhao, Lu Xun, and Hu Shi போன்றோர் சில முக்கிய எழுத்தாளர்கள் ஆவர்கள்.

இவர்களின் கொள்கைகளாக பின்வருவன இருந்தன:

* தாய் மொழியில் இலக்கியம்
* ஆண் ஆதிக்க குடும்ப முறை எதிர்ப்பு, தனிமனித சுதந்திரம், பெண்கள் உரிமைகள் ஆதரவு
* சீனாவை உலகின் நாடுகளில் ஒரு நாடாக ஏற்றுக் கொள்ளல், கன்பூசியப் பண்பாட்டால் சீனாவே உயர்வு பெற்றது என்பதை விடுதல்
* மரபு இலக்கியங்களை, வரலாற்றை, முறைமைகளை மீளாய்வு செய்தல்
# நொதிப்பு

இட்லி தோசை செய்வதற்காக நொதிக்கவைக்கப்பட்ட உளுந்து மற்றும் அரிசி மாவு பொதுமி பொங்கி நிற்கும் காட்சி
**நொதிப்பு** அல்லது **நொதித்தல்** (Fermentation) என்பது காபோவைதரேட்டுக்களை அமிலம் அல்லது ஆல்ககோல் ஆக மாற்றும் செயல்முறையாகும். விளக்கமாகக் கூறுவதாயின் மதுவம் அல்லது நுரைமம் (yeast) என்னும் உயிரினத்தால் காபோவைதரேட்டு ஆல்ககோலாக மாறுவதும், சில பாக்டீரியாக்கள் சில உணவு வகைகளில் தொழிற்பட்டு இலக்டிக் அமிலம் உருவாவதும் நொதித்தல் என்னும் செயல்முறையாலாகும். இயற்கையாகவே பல உணவுகளில் குறிப்பிட்ட சாதகமான சூழ்நிலையில், இந்த நொதித்தல் செயல்முறை இருக்கின்ற போதிலும், நீண்டகாலமாக மனிதர்கள் தமது தேவைக்காக இந்த நொதித்தல் செயல்முறையைப் பயன்படுத்தி வந்திருக்கின்றனர். இந்த நொதித்தல் செயல்முறைக்கு ஆக்சிசன் அவசியமற்று இருப்பதுடன், இச்செயல்முறையின்போது காபனீரொட்சைட்டும் வெளியேற்றப்படும்.

இவ்வகை நொதிப்பானது சமையல், வைன் உற்பத்தி, பியர் உற்பத்தி, தேயிலை இலைகளை தேநீருக்காகப் பதப்படுத்தல் போன்ற செயல்முறைகளில் நடைபெறுகிறது.

## இதையும் பார்க்கவும்

* நொதியம்

## மேற்கோள்கள்
# துக்கம் (மெய்யியல்)

**துக்கம்** (*duḥkha*) என்பது பௌத்தம், சமணம், இந்து சமயங்களின் மெய்யியல் கருத்துகளில் **மகிழ்ச்சியின்மை** என மொழிபெயர்க்கப்பட்டுள்ளது. அதன் பொருள் சூழலைச் சார்ந்தது. குறிப்பாக இவ்வுலக வாழ்க்கையின் *திருப்தியற்ற தன்மையைக்* குறிப்பிடலாம். ஏங்குதல் மற்றும் அறியாமையால் உந்தப்படும் போது நிம்மதியாக இருக்காது.

நான்கு உன்னத உண்மைகளில் துக்கம் முதன்மையானது மற்றும் இது இருத்தலின் மூன்று அடையாளங்களில் ஒன்றாகும். இச்சொல் இந்து சமயத்தின் உபநிடதங்களில் மோட்சம் (ஆன்மீக விடுதலை) பற்றிய விவாதங்களில் காணப்படுகிறது.

## மேற்கோள்கள்

## வெளி இணைப்புகள்

* Everything Is Teaching Us பரணிடப்பட்டது 2022-12-29 at the வந்தவழி இயந்திரம், Ajahn Chah (2018), Amaravati Publications
* How does mindfulness transform suffering? I: the nature and origins of dukkha, JD Teasdale, M Chaskalson (2011)
* Explanations of dukkha, Tilmann Vetter (1998), Journal of the International Association of Buddhist Studies
* What Buddha Taught, Walpola Rahula
* *Dukkha*, edited by John T. Bullitt - Access to Insight
* *The Buddha's Concept of Dukkha*, Kingsley Heendeniya
* *Ku* 苦 entry
# கோபுர மரம்

| இசுடைப்னோலோபியம் ஜபோனிகம் |
| --- |
|  |
| இசுடைப்னோலோபியம் ஜபோனிகம் |
| Scientific classification  |
| Kingdom: | தாவரம் |
| *Clade*: | கலன்றாவரம் |
| *Clade*: | பூக்கும் தாவரம் |
| *Clade*: | Eudicots |
| *Clade*: | ரோசிதுகள் |
| Order: | Fabales |
| Family: | பபேசியே |
| Subfamily: | Faboideae |
| Genus: | *Styphnolobium* |
| Species: | S. japonicum |
| Binomial name |
| Styphnolobium japonicum(L.) Schott |
| Synonyms |
| * *Sophora japonica* L.
* *Sophora korolkowii* Dieck
* *Sophora sinensis* Forrest
 |

இசுடைப்னோலோபியம் ஜபோனிகம் (Styphnolobium japonicum) **சப்பானிய பகோடா மரம்** ( **சீன அறிஞர் மரம்** மற்றும் **பகோடா மரம்** என்றும் அழைக்கப்படுகிறது) என்பது பட்டாணிக் குடும்பமான பபேசியேவின் துணைக் குடும்பமான பபோயிடேவில் உள்ள ஒரு வகை மரமாகும்.

இது முன்னர் *சோஃபோரா* இனத்தில் சேர்க்கப்பட்டது. ஆனால்*, இசுடைப்னோலோபியத்தின்* இனங்கள் *சோஃபோராவிலிருந்து* வேறுபடுகின்றன, இவற்றின் வேர்கள் ஒன்றிய வாழ்வை உருவாக்கும் திறனைக் கொண்டிருப்பதில்லை.இதன் இலைகள் மற்றும் பூக்களை முனையத்தில் அல்லாது நுனிவளர் பூந்துணர் பகுதியில் கொண்டிருப்பதன் மூலம் *கலியா* பேரினத்திலிருந்து இது வேறுபடுகிறது.

*இசுடைப்னோலோபியம் ஜபோனிகம்* சீனாவைப் பூர்வீகமாகக் கொண்டது. இது ஐரோப்பா, வட அமெரிக்கா மற்றும் தென்னாப்பிரிக்காவில் பிரபலமான அலங்கார மரமாகும், இதன் வெள்ளைப் பூக்களுக்காக வளர்க்கப்படுகிறது. இது 10-20 மீ உயரத்திற்கு சமமான பரவலுடன் வளர்கிறது, மேலும் நன்றாக, அடர் பழுப்பு நிற மரத்தை உருவாக்குகிறது.

## பயன்பாடு

### வரலாற்று நிகழ்வுகள்

*கில்டி சீன இசுகாலர்ட்ரீ* என்பது பெய்ஜிங்கில் உள்ள ஒரு வரலாற்று பகோடா மரமாகும், அதில் மிங் வம்சத்தின் கடைசிப் பேரரசர் சோங்சென் தூக்கிலிடப்பட்டார்.

## மருத்துவப் பயன்பாடு

அவரை
பாரம்பரிய சீன மருத்துவத்தில் பயன்படுத்தப்படும் 50 அடிப்படை மூலிகைகளில் ஒன்றாகும். இதன் பழங்கள் அழுத்த எதிர்ப்பு மற்றும் ஆக்ஸிஜனேற்றப் பண்புகளைக் கொண்டுள்ளன.

### தேநீர்

இதன் பூக்கள் மற்றும் இலைகள் சில சமயங்களில் சீனாவின் சாண்டோங் மாகாணத்தில் உள்ள லாவோசன் கிராமத்தில் உள்ள குடும்பங்களால் தேயிலையாகப் பயன்படுத்தப்படுகின்றன. இது மூலிகைத் தேநீராகக் கருதப்படுகிறது.

## சான்றுகள்
# தொடருந்து நிலையம்

சென்னை சென்ட்ரல் தொடர்வண்டி நிலையம்.
சென்னை சென்ட்ரல் தொடருந்து நிலையத்தின் உட்பகுதி
கிண்டி தொடர்வண்டி நிறுத்தம்.
**தொடருந்து நிலையம்** அல்லது **தொடர்வண்டி நிலையம்** என்பது பொதுவாக இரயிலில் பயணிகள் அல்லது சரக்குகளை ஏற்ற அல்லது இறக்க அமைக்கப்பட்ட இடம் ஆகும். இது பொதுவாக ஒரு நடை மேடையை தொடருந்துப் பாதைக்குப் பக்கவாட்டில் கொண்டுள்ளது. இவை நிலைய அலுவலர் அலுவலகம், தொடருந்துப் பாதை பராமரிப்புப் பணியாளர்களுக்கான அறைகள், பயணச்சீட்டு விற்பனை அறை போன்றவைகளைக் கொண்டிருக்கும். பெரிய தொடருந்து நிலையங்களில் பொருட் கிடங்கு மற்றும் சரக்குந்து தொடர்பான சேவைகள், பயணிகள் காத்திருக்கும் அறைகள், தொடருந்து தொடர்பான பல்வேறு துறை அதிகாரிகளின் அலுவலகங்கள் போன்றவை கூடுதலாக இருக்கும். இவை இரண்டுக்குமிடையில் பயணிகள் ஏறி, இறங்கிக் கொள்வதற்கு வசதியாக அமைக்கப்படும் தொடருந்து நிலையங்கள் 'தொடருந்து நிறுத்தம்' என்று குறிப்பிடப்படுகின்றது.

## தொடருந்து சந்திப்பு

ஒன்றுக்கு மேற்பட்ட தொடருந்துப் பாதைகள் சந்திக்கும் இடத்தில் உள்ள தொடருந்து நிலையம் தொடருந்து சந்திப்பு எனப்படுகின்றது.

## மேற்கோள்கள்

## மேலும் காண்க

விக்கிமீடியா பொதுவகத்தில்,
 Railway station
என்பதில் ஊடகங்கள் உள்ளன.

* விமான நிலையம்
* பேருந்து நிறுத்தம்
# பெங் சுயி

பெங் சுயி திசை காட்டி
**பெங் சுயி** (சீனம்: 风水 *ஃபங் ஷுவெய்* அல்லது *ஃபங் ஷுயி*, என்னும் "காற்று நீர்"/ˈfʌŋˌʃuːi/ or /ˌfʌŋˈʃweɪ/)) என்பது சூழலுடன் இசைந்து வாழ்வது தொடர்பாக சீனாவில் புழக்கத்திலிருக்கும் பாரம்பரிய அறிவுத்துறையாகும். இது இந்தியாவின் வாஸ்து சாஸ்திரம் போன்றதாகும். வாஸ்து சாஸ்திரத்திலிருந்தே பெங் சுயி தோன்றியிருக்கக்கூடுமென்றும் கருதப்படுகிறது. தற்காலத்தில் பெங் சுயி, சீனாவின் எல்லைகளைத் தாண்டி உலகின் பல பகுதிகளிலும் பின்பற்றுபவர்களைக் கொண்டுள்ளது.

## பெங் சுயி என்பதன் பொருள்

பெங் சுயி என்பதன் நேரடியான பொருள், *காற்றும், நீரும்* என்பதாகும். மனிதனதும் ஏனைய உயிரினங்களதும் வாழ்க்கைக்குக் காற்றும் நீரும் இன்றியமையாதன. பூமியிலுள்ள காற்றுடனும், நீருடனும் இசைந்து வாழ்வது மனிதனுக்கு அதிட்டத்தையும், வளத்தையும் கொண்டுவரும் என்று பண்டைய சீனர்கள் நம்பினார்கள். அதனால்தான் அதிட்டத்தையும், வளத்தையும் கருதிக் கையாளப்பட்டுவரும் இந்த அறிவுத்துறைக்கு **பெங் சுயி** என்ற பெயர் வந்தது.

## மேற்கோள்கள்
# அன்ஹுயி மாகாணம்

﻿ / ﻿

| அன்ஹுயி மாகாணம்
 |
| --- |
| மாகாணம் |
| பெயர் transcription(s) |
|  • சீனம் |  () |
|  • சுருக்கம் | 皖 (pinyin: Wǎn) |
|  சீனாவில் அமைவிடம்: அன்ஹுயி மாகாணம் |
| பெயர்ச்சூட்டு | 安 ān - அன்கிங் 徽 huī - ஹுய்சூ (இப்பொழுது ஹுவாங்ஷான் நகரம்) |
| தலைநகரம் (மற்றும் பெரிய நகரம்) | ஏஃபெய் |
| பிரிவுகள் | 17 அரச தலைவர், 105 கவுண்டி மட்டம், 1845 நகர மட்டம் |
| அரசு |
|  • செயலாளர் | வாங் ஜின்ஷான் 王金山 |
|  • ஆளுநர் | வாங் ஷான்யுன் 王三运 |
|  • பரப்பளவு தரவரிசை | 22வது |
| மக்கள்தொகை  (2004) |
|  • மொத்தம் | 6,46,10,000 |
|  • தரவரிசை | 8வது |
|   அடர்த்தி தரவரிசை | 9வது |
| மக்கள் வகைப்பாடு |
|  • இனங்கள் | ஹான் - 99% ஹுய் - 0.6% |
| ஐஎசுஓ 3166 குறியீடு | CN-34 |
| GDP (2006) | CNY 614.2 பில்லியன் (15ஆவது) |
|  • per capita | CNY 10,044 (28ஆவது) |
| HDI (2005) | 0.727 (medium) (25ஆவது) |
| இணையதளம் |  (எளிமையான சீனம்) |

**அன்ஹுயி** மக்கள் சீனக் குடியரசில் உள்ள ஒரு மாகாணம் ஆகும். கிழக்குச் சீனாவில் யாங்சீ ஆறு மற்றும் ஹுவைஹீ ஆறு ஆகியவற்றின் நீரேந்து பகுதிகளுக்குக் குறுக்கே அமைந்துள்ள இது, கிழக்கில் ஜியாங்சூ, தென்கிழக்கில் செஜியாங், தெற்கில் ஜியாங்சி, தென்மேற்கில் ஹுபேய், வடமேற்கில் ஹெனான், வடக்கின் ஒரு சிறு பகுதியில் சாண்டோங் ஆகிய மாகாணங்களை எல்லைகளாகக் கொண்டுள்ளது. ஹேபேய் இம் மாகாணத்தின் தலைநகரம் ஆகும்.

## பெயர்

*அன்ஹுயி* என்னும் பெயர், தென் சீனாவிலுள்ள இரு நகரங்களான அன்கிங், இன்று ஹுவான்ஷான் நகரம் என அழைக்கப்படும் ஹுயிசூ ஆகியவற்றின் பெயர்களின் சேர்க்கையால் பெறப்பட்டது. அன்ஹுயில், வான் என்னும் பழைய நாடொன்று இருந்ததுடன், *வான்* மலையும், *வான்* என்னும் ஒரு ஆறும் இருப்பதால் இந்த மாகாணத்தை *வான்* என்னும் சுருக்கப் பெயரால் அழைப்பதுண்டு.

## வெளியிணைப்புகள்

* அன்ஹுயி மறும் பிற மாகாணங்களிலுள்ள சுற்றுலா மையங்கள் பரணிடப்பட்டது 2007-03-11 at the வந்தவழி இயந்திரம்
* அன்ஹுயி அதிகாரபூர்வ இணையத்தளம் பரணிடப்பட்டது 2017-01-25 at the வந்தவழி இயந்திரம் - வார்ப்புரு:Google translation
* அன்ஹுயியின் பெரிய நிலப்படம் பரணிடப்பட்டது 2005-10-31 at the வந்தவழி இயந்திரம்
* அன்ஹுயி மாகாணம் பரணிடப்பட்டது 2016-03-14 at the வந்தவழி இயந்திரம்
* சீன இணையத் தகவல் மையம்
* *யின் யு டாங்: ஒரு சீன வீடு*  கிங் மரபின் இறுதிக் காலப்பகுதியில் கட்டப்பட்ட ஹுவாங் குடும்ப வீடொன்றை ஆராய்வதன்மூலம் அன்ஹுயி மாகாணத்தின் வாழ்க்கை முறையை அறிய முற்படுகிறது.

விக்கிமீடியா பொதுவகத்தில்,
 அன்ஹுயி
என்பதில் ஊடகங்கள் உள்ளன.
# அனத்தோலியா

துருக்கி நாட்டில் அனதோலியா பகுதிகளை காட்டும் வரைபடம்
**அனத்தோலியா** அல்லது **சின்ன ஆசியா** (*Anatolia* அல்லது *Asia Minor*) என்று அழைக்கப்படும் நிலம் அல்லது நிலப்பரப்பு மேற்கு மேற்காசியாவில் தற்காலத்தில் துருக்கி என்னும் நாட்டின் பெரும்பகுதியும் அதனைச் சூழ்ந்த இடத்தையும் குறிக்கும். அனத்தோலியாவின் கிழக்கிலும், மேற்கிலும் ஏஜியன் கடலும், வடக்கே கருங்கடலும், வடகிழக்கே [[காக்கேசியாவும், தென்கிழக்கே ஈரானிய மேட்டுநிலமும், தெற்கே நடுநிலக் கடலும் எல்லைகளாகக் கொண்டது.

இவ்விடம் பல கலைப் பண்பாடுகளின் உறைவிடமாக வரலாற்றில் நெடுங்காலம் இருந்து வந்துள்ளது. அக்காடியன், அசிரியர்கள், இட்டைட்டு பேரரசு, திரையன் (Trojan), பிரிகியன் (Phrygian), இலிடியன் (Lydian), கிரேக்கம், அகாமனிசியப் பேரரசு (Achaemenid), ஆர்மீனியா, உரோமானியர், குர்து மக்கள், பைசாந்தியம், அனத்தோலியன் செல்யூக்கு (Anatolian Seljuk), உதுமானியம் ஆகிய பண்பாடுகள் இவ்விடத்தில் வளர்ந்து மலர்ந்தன.

சின்ன ஆசியா, ஆசியா கண்டத்தின் தற்கால துருக்கி மற்றும் ஆர்மேனியாவின் மேட்டு நிலங்களை உள்ளடக்கிய மூவலந்தீவுப் பகுதியாகும். இது உலக நாகரீகங்களின் தொட்டிலாக விளங்கிய பகுதி.

துருக்கி மொழியே ஆசிய மைனரின் பெரும்பாலான மொழியாகும். கருங்கடல், ஏஜியன் கடல் மற்றும் மத்தியதரைக் கடல் ஆசிய மைனரின் மூன்று பகுதிகளை சுற்றி அமைந்துள்ளது. ஐரோப்பா கண்டம் மற்றும் ஆசிய கண்டம் ஆகியவைகளுக்கிடையே அனத்தோலியா பகுதி அமைந்துள்ளதால், இங்கு பல்வேறு மேலை நாட்டு மற்றும் கீழை நாட்டு கலாசாரங்களையும், நாகரீகங்களையும் பின்பற்றும் பல்வேறு இன மக்கள் இன்றளவும் ஆசியா மைனரில் வாழ்கின்றனர்.

கிரேக்கர்கள், ரோமானியர்கள், கோத் மக்கள், பைசாண்டியர்கள், லிடியர்கள், ஹிட்டைட்டைஸ்கள், பாரசீகர்கள் மற்றும் ஆர்மீனியர்கள் போன்ற வரலாற்று சிறப்பு மிக்க மக்கள் அனத்தோலியா பகுதியை கைப்பற்றி வாழ்ந்தனர்.

ஆசியா கண்டத்தின் இச்சிறு பகுதி உரோமானியப் பேரரசின் கீழ் ஒரு மாகாணமாக இருந்ததால், இப்பகுதியை பின்னாளில் சிறிய ஆசியா (சிற்றாசியா) என்றழைக்கப்பட்டது.
சிறிய ஆசியா பகுதியில் அமைந்த ரோய் (Troy) நகரம் புகழ் பெற்ற நகரமாக விளங்கியது.

## புவியியல்

ஆசியா மைனரும் மெசொப்பொத்தேமியாவும் பண்டைய காலத்தில்
துவக்க காலத்தில் *அனத்தோலியா* என்ற பெயர் மூவலந்தீவின் உட்புறப்பகுதிகளை குறிப்பிடப் பயன்படுத்தப்பட்டது. பைசாண்டைனிய காலதில் *அனத்தோலிகம்* என்ற மறைமாவட்டம் இருந்தது. இதற்கு முந்தையக் காலங்களில் *சிறிய ஆசியா* என்ற பெயர் பய்படுத்தப்பட்டது. 1923 இல் துருக்கிய குடியரசு நிறுவப்பட்ட பின்னர் *அனத்தோலியா* என்ற சொல் கிழக்கு திரேசு தவிர்த்த அனைத்து துருக்கிக்கும் பயன்படுத்தப்படுகின்றது. நடுநிலக் கடலின் தெற்கு, மேற்குப்பகுதிகளை சுற்றியும் துருக்கியின் வடக்கிலுள்ள கருங்கடல் பகுதியும் டார்டனெல்லெசின் வடக்கு-மேற்கத்திய பகுதியும் அடங்கும்.

## மேற்கோள்கள்
# ஈரானிய மக்கள்

ஈரானிய மக்கள்| மொத்த மக்கள்தொகை |
| --- |
| அண். 210–235 மில்லியன் |
| குறிப்பிடத்தக்க மக்கள்தொகை கொண்ட பகுதிகள் |
| ஈரானும் ஈரானியப் பீடபூமியும், காக்கேசியா, அனத்தோலியா, நடு ஆசியா, மெசொப்பொத்தேமியா, வடமேற்கு தெற்காசியா, வட அமெரிக்கா, மேற்கு ஐரோப்பா |
| மொழி(கள்) |
| ஈரானிய மொழிகள் (இந்திய-ஐரோப்பிய மொழிகளின் கிளை மொழிகள்) |
| சமயங்கள் |
| இசுலாம் (சுன்னி, சியா), கிறிஸ்தவம் (உருசிய மரபுவழித் திருச்சபை, ஜார்ஜிய மரபுவழி, சீர்திருத்தத் திருச்சபை, கத்தோலிக்கம்), சமயமின்மை, சொராட்டிரிய நெறி, யூதம், பகாய், உலாத்சுதின், யசீதி மக்கள் (வரலாற்றுரீதியாக: கிழக்குத் திருச்சபை, மனிக்காயிசம், பௌத்தம்) |

**ஈரானியர்** (*Iranian peoples*) எனப்படுவோர் இந்தோ-ஐரோப்பிய இன மொழிசார் ஈரானிய மொழிகளிகளில் ஓர் பெரிய பிரிவான இந்திய-ஐரோப்பிய மொழிகள் ஓன்றினைப் மொழியினைப் பேசுவோராவர்.

## மேற்கோள்கள்

## வெளியிணைப்புகள்

* Encyclopædia Britannica: Iranian languages
* The Changing Face of Iran பரணிடப்பட்டது 2010-02-06 at the வந்தவழி இயந்திரம் a photo essay by *Newsweek Magazine*
* Maps and demographic information on all the people groups of Iran found at www.EveryTongue.com/iran
# நியூயார்க் மெட்சு

மெட்சு அணியின் தற்கால விளையாட்டரங்கம், *சிட்டி பீல்டு*
**நியூயார்க் மெட்சு** (*New York Mets*) ஐக்கிய அமெரிக்காவில் நியூயார்க் மாநிலத்தின் நியூயார்க் நகர அடிப்பந்தாட்ட அணியாகும். குயின்சின் பிளஷிங் மெடோசு–கோரோனா பூங்காவிலுள்ள *சிட்டி பீல்டு* இவர்களது தாயக விளையாட்டரங்கமாகும். இந்த அணி முன்னதாக நியூயார்க்கின் சார்பாக விளையாடிய *நியூயார்க் ஜெயன்ட்சு* மற்றும் *புரூக்ளின் டாட்ஜர்சுக்கு* மாற்றாக 1962இல் உருவானது. அடிப்பந்தாட்டத்தில் உலக சீரிஸ் கோப்பையை மெட்சு 1969இலும் 1986இலும் வென்றுள்ளனர். இவர்களது வண்ணங்கள் நீலமும் ஆரஞ்சும் ஆகும். இவர்களது பணிநிறைவு விளையாட்டாளர்களின் கீழ்கண்ட சீருடை எண்கள் நிறுத்தி வைக்கப்பட்டுள்ளன: 42 (ஜாக்கி ராபின்சன்), 41 (டாம் சீவர்), 14 (கில் ஆட்ஜசு), மற்றும் 37 (கேசே இசுடென்கெல்).

"மெட்சு" என்ற பெயர் "மெட்ரோபாலிடன்சு" என்பதன் சுருக்கமாகும். மெட்சு முதலில் தங்கள் ஆட்டங்களை போலோ திடலில் ஆடி வந்தனர். 1964இல் புதிய சியா விளையாட்டரங்கை தங்கள் தாயக திடல் ஆக்கிக்கொண்டனர். 45 பருவங்கள் கழித்து 2009இல் சியாவிற்கு அடுத்ததாக புதிய சிட்டி பீல்டு விளையாட்டரங்கை திறந்தனர். பழைய விளையாட்டரங்கு இடிக்கப்பட்டது.